Maasilinna foogt
Maasilinna foogt (saksa keeles Vogt von Soneburg) oli Liivi ordu käsknik, kes valitses Maasilinna foogtkonda. Esimene foogt on teada 1405. aastast. Viimane foogt, Heinrich Lüdinghausen-Wulff, keeldus foogtkonda 1562. aastal Poolale loovutamast ja müüs selle 1564. aastal Taanile. Maasilinna foogt polnud kuigivõrd oluline käsknik ega kuulunud ordut juhtinud nõukokku. Ka pole ükski teadaolev foogt hiljem ordumeistriks saanud.